คิงส์คอลเลจกรุงเทพ กับ งานสัมมนาทฤษฎี “ชุดความสำเร็จในชีวิต” ของแต่ละคนมีความ “ต่าง”
สมัยตอนเรายังเป็นเด็กนักเรียน หลายคนน่าจะเจอคำถาม “โตขึ้นอยากเป็นอะไร” โดยในตอนนั้น แต่ละคนก็จะมีคำตอบแตกต่างกันออกไป แต่พอโตเป็นผู้ใหญ่ หลายคนอาจไม่ได้ทำงานอย่างที่ฝันไว้ในวัยเด็ก
28 ต.ค. 2565

คิงส์คอลเลจกรุงเทพ กับ งานสัมมนาทฤษฎี “ชุดความสำเร็จในชีวิต” ของแต่ละคนมีความ “ต่าง” 
King's College International School Bangkok X ลงทุนแมน
สมัยตอนเรายังเป็นเด็กนักเรียน หลายคนน่าจะเจอคำถาม “โตขึ้นอยากเป็นอะไร”
โดยในตอนนั้น แต่ละคนก็จะมีคำตอบแตกต่างกันออกไป
แต่พอโตเป็นผู้ใหญ่ หลายคนอาจไม่ได้ทำงานอย่างที่ฝันไว้ในวัยเด็ก
เมื่อระหว่างทางของชีวิตอาจเพิ่งค้นพบตัวเองว่า “อาชีพไหนที่ทำแล้วรู้สึกมีความสุข และมีคุณค่า”
ในมุมกลับกัน ก็มีคนจำนวนไม่น้อยที่เติบโตเป็นผู้ใหญ่
แต่กลับไม่รู้ว่า “มุมไหนของโลกการทำงาน ที่สร้างคุณค่า และความสุขให้ชีวิตตัวเอง”
ตอนเรายังเด็ก การค้นหาตัวเองให้เจอว่ายากแล้ว แต่ยุคนี้กลับยากขึ้นกว่าเดิมหลายเท่า
เมื่อเด็กยุคนี้เติบโตมากับสมาร์ตโฟน แท็บเล็ต จนแทบจะกลายเป็นอวัยวะที่ 33 
ที่ใช้ในการเข้าถึงข้อมูลมหาศาลได้อย่างรวดเร็ว เพียงแค่ปลายนิ้วสัมผัส
โดยหนึ่งในคอนเทนต์ในโลก Social Media ที่เด็กยุคนี้ชื่นชอบ คือใครคนหนึ่ง ที่ประสบความสำเร็จในชีวิต พร้อมมีชีวิตที่หรูหรา จนได้รับกระแสความนิยมในโลกออนไลน์
พร้อมกับมีความเชื่อที่ว่า “ชุดความสำเร็จในชีวิต” ที่เห็นนั้นเป็นโมเดลที่ดีเหมาะกับชีวิตตัวเอง
โดยอาจมองข้ามว่า กว่าคนคนนั้นจะเดินทางมาถึงจุดนี้ ต้องฟันฝ่าสารพัดอุปสรรคอะไรมาบ้าง
ที่สำคัญ “ชุดความสำเร็จในชีวิต” คนอื่นนั้น เมื่อถูกนำมาใช้ในชีวิตเรา ก็ไม่มีใครรับประกันได้ว่า ตัวเราเองจะมีความสุข หรือจะประสบความสำเร็จในชีวิต
ในมุมของโรงเรียนนานาชาติ คิงส์คอลเลจกรุงเทพ ที่เปิดสอนตั้งแต่ระดับ Pre-nursery ถึง Year 13 หรือชั้นเตรียมอนุบาลถึงมัธยมศึกษาปีที่ 6 มองว่า สิ่งเหล่านี้ ถือเป็นอีกหนึ่งปัญหาในระบบการศึกษาเมืองไทย
โดยเฉพาะนักเรียนที่กำลังจะจบชั้นมัธยมศึกษาอาจไขว้เขว
หรือกลุ่มที่ยังไม่ค้นพบว่า จริง ๆ แล้วชีวิตตัวเองต้องการอะไร และเลือกจะเดินตาม “ชุดความสำเร็จชีวิต” คนอื่น โดยลืมนึกถึงศักยภาพและความพร้อมในชีวิตตัวเองที่แตกต่างกับคนอื่น
จึงเป็นที่มาของงาน King’s Bangkok Education Forum 2022: Career. Life. Social Values.
ที่จะจัดขึ้นในวันที่ 6 และ 13 เดือนพฤศจิกายนนี้ โดยจะจัดขึ้นที่โรงเรียนแห่งนี้
ภายในงานจะมี Speaker ชื่อดังระดับประเทศมากมาย มาให้แนวคิดเจ๋ง ๆ 
โดยผู้สนใจสามารถซื้อบัตรเข้างาน ราคา 400 บาท 
ซึ่งรายได้ทั้งหมด จะนำเงินไปสนับสนุนด้านการศึกษาแก่เด็กผู้ด้อยโอกาส โดยไม่หักค่าใช้จ่าย ผ่านองค์กรการกุศล เช่น มูลนิธิยุวพัฒน์
แล้วงานสัมมนาครั้งนี้ จะเป็นไกด์นำทางความคิดในการใช้ชีวิตของเด็กยุคนี้ได้อย่างไร ?
ลงทุนแมนจะเล่าให้ฟัง
รู้หรือไม่ว่า งานสัมมนาครั้งนี้ มีวิธีการคัดเลือก Speaker ที่นอกจากจะจบการศึกษาในสถาบันชั้นนำ อาทิ Harvard, Stanford, Yale และเคยทำงานทั้งในบริษัทชั้นนำของโลก และในประเทศไทยแล้วนั้น เกณฑ์ในการคัดเลือกยังมองลึกไปถึงเส้นทางชีวิตของ Speaker ทุกคน ที่ต้องใช้พลังกายและพลังใจมหาศาลในการฟันฝ่าอุปสรรคต่าง ๆ เพื่อเดินทางมาสู่จุดหมายความสำเร็จ
โดยเรื่องราวเหล่านี้ ก็จะถูกนำมาถ่ายทอดบนเวทีให้เด็ก ๆ และผู้ปกครองได้รับฟังกัน
เป้าหมายก็เพื่อให้รู้ว่า “ความสำเร็จในชีวิต มันไม่ได้ง่ายเหมือนอย่างที่เห็น”
พร้อมกับเป็นไกด์นำทางชีวิตในการสร้างคุณค่าให้แก่ตัวเองและความสุขในการทำงาน
ที่น่าสนใจคือ งานครั้งนี้ ไม่ได้เกิดขึ้นจากไอเดียของคุณครู และผู้บริหารโรงเรียนอย่างเดียว 
แต่ยังมีกลุ่มนักเรียนชั้น Year 11 หรือเทียบเท่ามัธยมศึกษาปีที่ 4 เข้ามาช่วยจัดงานด้วย
 
เพราะมองว่างานสัมมนาครั้งนี้ เป็นเหมือนการจุดประกายทางความคิด ในการเลือกเส้นทางชีวิต
ให้กับเด็ก ๆ ในประเทศไทย
เพราะแต่ละคนก็จะมี “ชุดความสำเร็จในชีวิต” ที่แตกต่างกันออกไป ขึ้นอยู่กับศักยภาพ และความชื่นชอบของแต่ละคน
อีกทั้งเวทีสัมมนาครั้งนี้ ถือเป็น Rare item ไม่สามารถหาฟังได้จากที่ไหน
เพราะเป็นการรวมตัวของสุดยอดผู้นำ และผู้บริหารชื่อดังมากมาย เช่น
- ผศ. ดร.กฤตินี พงษ์ธนเลิศ อาจารย์ประจําภาควิชา Marketing and Innovation, Chulalongkorn Business School เจ้าของหนังสือขายดีมากมาย ที่มีนามปากกาว่า “เกตุวดี”
อีกทั้งยังเป็นผู้นำแนวคิด การจัดการและการตลาดแบบญี่ปุ่นที่ได้รับการยอมรับจากนักธุรกิจ
โดยจะมาพูดถึงการสร้างแรงบันดาลใจในการค้นหาเป้าหมายของชีวิต ในหัวข้อ “IKIGAI - finding the meaning of life”
- ศ. ดร.กฤษฎ์เลิศ สัมพันธารักษ์ นักเศรษฐศาสตร์ไทยที่เป็นที่รู้จักระดับโลก ผ่านงานหนังสือที่ตีพิมพ์ขายดีในหลายประเทศ และเคยทำงานในตําแหน่งผู้อำนวยการสถาบันวิจัยเศรษฐกิจป๋วย อึ๊งภากรณ์ ธนาคารแห่งประเทศไทย และปัจจุบันก็ยังเป็นที่ปรึกษาให้กับสถาบันฯ แห่งนี้อยู่
โดยจะมาพูดเรื่อง ความน่าอัศจรรย์ของวัฒนธรรมที่มีต่อชีวิตของเรา หรือหัวข้อ “Culture: how it enriches our life”
- คุณเจี๊ยบ - ปฐมา จันทรักษ์ คนไทยเพียงคนเดียว ที่เคยนั่งตำแหน่งระดับสูงในบริษัท Microsoft ประเทศสหรัฐอเมริกา ทำให้มีโอกาสได้ทำงานใกล้ชิดกับ CEOs ของบริษัท 
ทั้ง Bill Gates, Steve Ballmer, Satya Nadella และเคยทำงานในตำแหน่ง Vice President for Indochina Expansion and Managing Director ในบริษัท IBM ประเทศไทย ก่อนจะร่วมงานกับบริษัท Accenture
โดยจะมาบรรยายในหัวข้อ “How to lead the world: a modern leadership story”
นอกจากนี้ยังมีผู้บรรยายคนอื่น ๆ เช่น ดร.อาร์ม ตั้งนิรันดร ผู้อํานวยการศูนย์จีนศึกษา สถาบันเอเชียศึกษา และยังเป็นอาจารย์ด้านกฎหมายกับการพัฒนา คณะนิติศาสตร์ จุฬาลงกรณ์มหาวิทยาลัย
คุณโสฬส ตรีรัตนโรจน์ Vice President, Investment Strategy Chief Wealth Banking Office ธนาคารไทยพาณิชย์ จำกัด (มหาชน)
คุณณัฐชัย นำพาเจริญ Strategy Team Manager บริษัท การีนา ออนไลน์ (ประเทศไทย) จำกัด 
ผู้บุกเบิกตลาดเกม RoV ในเมืองไทย ให้กลายเป็นเกมออนไลน์ที่ฮิตอันดับหนึ่ง
และคุณเฌอปราง อารีย์กุล กัปตันแห่งวง BNK48 ที่จบการศึกษาภาควิชาวิทยาศาสตร์ วิทยาลัยนานาชาติ มหาวิทยาลัยมหิดล ด้วยเกียรตินิยมอันดับ 2
ส่วนผู้ดำเนินรายการคือ คุณกัญญารัตน์ อาจชน Vice President - Head of Strategic Brand Partnerships, Marketing Solutions บริษัท ลาซาด้า จำกัด (ประเทศไทย)
แม้กลุ่มเป้าหมายหลักในงานสัมมนาครั้งนี้ จะเป็นนักเรียนที่ใกล้จบการศึกษา
ระดับมัธยมศึกษาปีที่ 3 และ 6 เพื่อเป็นไอเดียและแนวทางในการเลือกเส้นทางชีวิตของตัวเอง
แต่จริง ๆ แล้วงานสัมมนาครั้งนี้ อาจจะเหมาะกับคนทุกคนที่มีชีวิตอยู่บนโลกใบนี้
เพราะบางที ตัวเราเองอาจจะยังไม่รู้ตัวด้วยซ้ำว่า “ชุดความสำเร็จในชีวิต” ที่เราใช้อยู่นั้น
จริง ๆ แล้วมันเป็นชุดที่ดีที่สุดสำหรับชีวิตเราแล้วหรือยัง
สำหรับใครที่สนใจจะร่วมงาน King’s Bangkok Education Forum 2022: Career. Life. Social Values.
ที่จะจัดขึ้นในวันที่ 6 และ 13 เดือนพฤศจิกายนนี้ สามารถซื้อบัตรได้ที่ 
Reference 
-ข้อมูลประชาสัมพันธ์โรงเรียนนานาชาติคิงส์คอลเลจกรุงเทพ